Βλίτα με ντομάτα βρασταρέ
Έχετε δοκιμάσει βλίτα με ντομάτα...βραστή; Τα λαχανικά «βρασταρέ» είναι πιάτο απλό, μα σπουδαίο. Ένα πάντρεμα θερινών λαχανικών πρωτότυπο και εξαιρετικά νόστιμο.
1.500 γρ. βλίτα, ζυγισμένα καθαρισμένα (περίπου 2 κιλά ακαθάριστα), 3 μεγάλες, σφιχτόσαρκες και ώριμες ντομάτες, κατά προτίμηση ροζ (σε πολλά μανάβικα και λαϊκές αγορές), 3 μέτριες πατάτες, με τη φλούδα, πολύ καλά πλυμένες και βουρτσισμένες, 4 μέτρια κολοκυθάκια, ολόκληρα, ελαιόλαδο, κατά βούληση, ανθός αλατιού
Για να ετοιμάσουμε τα βλίτα με ντομάτα βρασταρέ, βάζουμε να βράσει άφθονο αλατισμένο νερό σε μια μεγάλη κατσαρόλα και, όταν αρχίσει να κοχλάζει, ρίχνουμε τις ντομάτες, ολόκληρες, τις πατάτες και τα κολοκύθια.Βράζουμε τις ντομάτες και τα κολοκύθια  για περίπου 20-25 λεπτά, μέχρι να τα διαπερνά εύκολα το μαχαίρι.Τα βγάζουμε με τρυπητή κουτάλα και τα αφήνουμε σε πιάτο.Στο ίδιο νερό (όπου βρίσκονται ακόμα οι πατάτες) ρίχνουμε τα βλίτα και βράζουμε για άλλα 20 λεπτά, μέχρι να μαλακώσουν και τα δύο.Αποσύρουμε από τη φωτιά, βγάζουμε από την κατσαρόλα τις πατάτες και τις αφήνουμε να κρυώσουν λίγο.Στραγγίζουμε καλά τα βλίτα.Ξεφλουδίζουμε  τις πατάτες και τις σπάμε με το πιρούνι σε ακανόνιστα κομμάτια.Σε μεγάλη πιατέλα βάζουμε τα βλίτα, τις πατάτες και τα κολοκύθια.Ξεφλουδίζουμε τις ντομάτες (η βρασμένη φλούδα αφαιρείται πανεύκολα) και τις λιώνουμε με πιρούνι σε ένα πιάτο.Αδειάζουμε τις λιωμένες ντομάτες στην πιατέλα με τα υπόλοιπα υλικά, ρίχνουμε ανθό αλατιού και ελαιόλαδο και σερβίρουμε.
Βλίτα,Κολοκυθάκια,Ντομάτα,Πατάτες,Vegan,Νηστίσιμα,Χορτοφαγικά